GĦAL RILAXX IMMEDJAT

**Kampanja tal-EPF dwar Aċċess għall-kura tas-saħħa: kopertura universali għal kulħadd sal-2030.**

**BRUSSELL, 18 ta' Jannar 2017 – Fi żminijiet kritiċi għas-sostenibilità tas-sistemi tas-saħħa ffukati fuq il-poplu, il-Forum Ewropew tal-Pazjenti (EPF) qed iniedi kampanja kbira dwar l-aċċess universali għall-kura tas-saħħa Prijorità antika għall-EPF u s-sħubija tiegħu, jeħtieġ li noħolqu approċċ li jaħdem għaċ-ċittadini u l-pazjenti kollha.**

Il-figuri allarmanti mill-aħħar rapport ‘Ħarsa Ħafifa lejn is-Saħħa’[[1]](#footnote-1) tal-Kummissjoni u l-OECD, juru li popolazzjoni sostanzjali ta' pazjenti mhix koperta regolarment għall-ispejjeż tal-kura tas-saħħa. Dan itenni l-messaġġ ewlieni tal-kampanja tagħna: Wasal iż-żmien għal bidla u azzjoni!

Il-kampanja se tibni fuq il-momentum politiku fil-livell tal-UE, filwaqt li tibbaża ruħha fuq l-Għan ta' Żvilupp Sostenibbli tan-NU li jitlob Kopertura tas-Saħħa Universali għal kulħadd sal-2030.

“*Wasal iż-żmien għal miżuri sostantivi li jtejbu s-sitwazzjoni tal-pazjenti fl-Ewropa. Nappellaw lill-UE u lill-Istati Membri biex jaħdmu flimkien biex jiksbu servizzi tal-kura tas-saħħa u kura soċjali tassew aċċessibbli*”, qal Marco Greco, il-President tal-EPF.

Il-pedament tal-kampanja tagħna jkopri **ħames oqsma ta' azzjoni** li se jikkawżaw riflessjoni u jwasslu għall-iżvilupp tal-miżuri, biex b'hekk tinkiseb Kopertura Universali tas-Saħħa għal Kulħadd sal-2030. Dawn jinkludu:

1. It-titjib tal-**Kwalità** tal-Kura madwar l-UE
2. L-impenn għal Investiment **Sostenibbli** fis-Saħħa
3. L-inkoraġġiment ta' **Affordabbiltà** tal-Prodotti u s-Servizzi tal-Kura tas-Saħħa
4. L-iżgurar ta' Aċċess għal Firxa **Olistika** ta' Servizzi tas-Saħħa u Soċjali
5. **Intemmu d-Diskriminazzjoni** Li Jiffaċċjaw il-Pazjenti fil-Kura tas-Saħħa

Nicola Bedlington, Segretarja Ġenerali tal-EPF, iddikjarat: “*L-approċċ uniku tal-kampanja tagħna se jippermettilna navvanzaw fuq firxa wiesgħa ta' oqsma ta' politika rilevanti għall-aċċess universali”.* Fit-12-il xahar li jmiss, bl-għajnuna tal-membri u l-imsieħba tagħna madwar l-Ewropa, il-kampanja se tidentifika mezzi lejn kopertura tas-saħħa universali sal-2030, u tappoġġja lill-Istati Membri fl-impenn tagħhom biex jilħqu dan l-għan.

Ingħaqad magħna biex tagħmel il-kopertura tas-Saħħa Universali realtà għall-pazjenti fl-Ewropa!

**#Aċċess2030**

TMIEM

**Il-Forum Ewropew tal-Pazjenti (EPF)** ġie stabbilit fl-2003 biex jiżgura li l-komunità tal-pazjenti tmexxi politiki u programmi li jaffettwaw il-ħajja tal-pazjenti sabiex iġġib bidliet li jagħtuhom s-setgħa li jkunu ċittadini indaqs fl-UE

L-EPF bħalissa jirrappreżenta 67 membru, li huma koalizzjonijiet nazzjonali ta' organizzazzjonijiet tal-pazjenti u organizzazzjonijiet tal-pazjenti dwar mard speċifiku li jaħdmu fuq livell Ewropew, u. L-EPF jirrifletti l-vuċi ta' madwar 150 miljun pazjenti affettwati minn mard kroniku differenti madwar l-Ewropa.

Il-viżjoni tal-EPF għall-futur hija li l-pazjenti kollha b'kundizzjonijiet kroniċi u/jew tul il-ħajja fl-UE jkollhom aċċess għal kura tas-saħħa u soċjali ekwa ta' kwalità għolja u ċċentrata fuq il-pazjent.

L-għanijiet strateġiċi tal-EPF jiffukaw fuq oqsma bħal-litteriżmu tas-saħħa, id-disinn u l-provvediment tal-kura tas-saħħa, l-involviment tal-pazjenti, l-għoti ta' setgħa lill-pazjenti, organizzazzjonijiet sostenibbli tal-pazjenti u nondiskriminazzjoni.

[www.eu-patient.eu](http://www.eu-patient.eu/)

**Persuna ta' Kuntatt:**

**Is-Sur Laurent Louette  
Uffiċjal tal-Komunikazzjoni**

**Forum Ewropew tal-Pazjenti**

Brussell, il-Belġju  
[laurent.louette@eu-patient.eu](mailto:laurent.louette@eu-patient.eu)  
+32 (0)2 280 23 35

1. <http://www.oecd.org/health/health-at-a-glance-europe-23056088.htm> [↑](#footnote-ref-1)